[image: image1.png]


ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽEMĖS, ŽEMĖS NUOMOS MOKESČIŲ  LENGVATŲ IR ŽEMĖS BEI ŽEMĖS  NUOMOS MOKESČIO TERMINO 2011 METAMS NUSTATYMO

2011 m. birželio 30 d. Nr. T-89
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994 Nr. 55-1049; 2008, Nr. 113-4290) 16 str. 2 d. 18 p., Žemės mokesčio įstatymo (Žin., 1992, Nr. 21-612)  6, 7 str., Vyriausybės 2002 m. lapkričio 19 d.  nutarimo Nr. 1798 „Dėl nuomos mokesčio už valstybinę žemę“ (Žin., 2002, Nr. 112-4993, 2008, Nr. 107-4097) 1.3, 1.4, 1.6, 1.8. p. ir Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ (Žin., 2003, Nr. 106-4755)  3 bei 8 p.,  nusprendžia:


1. Nustatyti žemės savininkams - asmenims, kuriems nustatytas 0 - 40 proc. darbingumo lygis, asmenims, sukakusiems senatvės pensijos amžių ir nepilnamečiams vaikams, kai minėtų savininkų šeimose apmokestinamojo laikotarpio pradžioje nėra darbingų asmenų, neapmokestinamojo ploto dydį žemės mokesčiui apskaičiuoti:


1.1.
kaimo vietovėje – 1,0 ha;


1.2.
Šakių, Gelgaudiškio, Kudirkos Naumiesčio miestuose – 0,1 ha.


2. Atleisti nuo žemės mokesčio žemės savininkus, kurių mokėtinas žemės mokestis už visus nuosavybės teise priklausančius žemės sklypus neviršija 5 litų.

3. Nustatyti mokesčio už valstybinę žemę, išnuomotą ne aukciono būdu, tarifus:


3.1. žemės ūkio paskirčiai išnuomotą žemę – 3,0  procento žemės vertės;


3.2. kitoms reikmėms išnuomotą žemę – 2,5 procentus žemės vertės.

4. Atleisti nuo žemės nuomos mokesčio valstybinės žemės prie daugiabučių namų naudotojus.


5. Nustatyti 2011 metams:


5.1. žemės mokesčio mokėjimo terminą – iki 2011 m. lapkričio 1 d.;

5.2. žemės nuomos mokesčio mokėjimo terminą – iki 2011 m. lapkričio 15 d.


6. Informuoti valstybinės žemės arba valstybinio vidaus vandenų fondo vandens telkinių nuomotojus, kad nuomos mokestis mokamas į rajono savivaldybės administracijos Biudžeto ir turto skyriaus sąskaitą  Nr. LT244010042100010180 DnB NORD banke.
Meras

